ddrg/super_eurlex huggingface dataset:
Τροποποιημένη πρόταση οδηγίας του Συμβουλίου για τον καθορισμό των ελάχιστων κοινοτικών μέτρων ελέγχου των ασθενειών των δίθυρων μαλακίων (1)

(96/C 19/10)

COM(95) 514 τελικό - 94/0213(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 13 Νοεμβρίου 1995)

Στις 26 Σεπτεμβρίου 1994, η Επιτροπή υπέβαλε την παρακάτω πρόταση στο Συμβούλιο.

Στη συνέχεια της γνώμης που διατύπωσε το Ευρωπαϊκό Κοινοβούλιο στις 7 Απριλίου 1995, η αρχική πρόταση τροποποιείται ως εξής:

1. Στο άρθρο 3 παράγραφος 2 το στοιχείο γ) αντικαθίσταται από το εξής κείμενο:

«γ) την διαπιστούμενη αφύσικη θνησιμότητα: με τον όρο "αφύσικη θνησιμότητα" νοείται η αιφνίδια θνησιμότητα, που προσβάλλει περίπου 15 % των αποθεμάτων και συμβαίνει κατά τη διάρκεια μιας βραχείας περιόδου, μεταξύ δύο ελέγχων (περίπου 15 ημέρες).»

2. Στο άρθρο 3, η τελευταία πρόταση αντικαθίσταται από το εξής κείμενο:

«Το εν λόγω αρχείο που μπορεί να τεθεί ανά πάσα στιγμή στην διάθεση των αρμοδίων αρχών ελέγχου όταν το ζητήσουν πρέπει να ενημερώνεται και να διατηρείται κατά τη διάρκεια τεσσάρων ετών.»

3. Στο άρθρο 4 παράγραφος 1 η πρώτη πρόταση αντικαθίσταται από το εξής κείμενο:

«1. Τα κράτη μέλη μεριμνούν ώστε ένα διαρκές πρόγραμμα παρακολούθησης και δειγματοληψίας να εφαρμόζεται στις περιοχές εκμετάλλευσης και φυσικών πηγών εκμετάλλευσης των δίθυρων μαλακίων.»

4. Στο άρθρο 4 παράγραφος 1 δεύτερο εδάφιο, προστίθεται η εξής περίπτωση:

«- εκτός από την κατάρτιση του καταλόγου των χώρων που βρίσκονται οι ασθένειες οι οποίες εμφαίνονται στο παράρτημα Α κατάλογος ΙΙ της οδηγίας 91/67/ΕΟΚ, πρέπει να καταρτιστεί ο κατάλογος των ζωνών στις οποίες διαπιστώνεται μια αφύσικη θνησιμότητα και ο κατάλογος των παθογόνων παραγόντων που συμπεριλαμβάνονται στους καταλόγους αυτών των περιοχών, κυρίως στα είδη που δεν περιλαμβάνονται στον κατάλογο ΙΙ του παραρτήματος Α της οδηγίας 91/67/ΕΟΚ.»

(1) ΕΕ αριθ. C 285 της 13. 10. 1994, σ. 9.
Τροποποιημένη πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 2847/93 περί θεσπίσεως συστήματος ελέγχου της κοινής αλιευτικής πολιτικής (1)

(96/C 6/06)

(Κείμενο που παρουσιάζει ενδιαφέρον για τον ΕΟΧ)

COM(95) 476 τελικό - 95/0146(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 18 Οκτωβρίου 1995)

Το κείμενο της πρότασης τροποποιείται ως εξής:

1. Αιτιολογική σκέψη 4στ (νέα)

Ότι, για λόγους παρακολούθησης και ελέγχου, τα παράκτια κράτη χρειάζονται πρόσβαση σε στοιχεία πραγματικού χρόνου όσον αφορά τα αλιευτικά σκάφη που πλέουν στα ύδατά τους.

2. Άρθρο 1, παράγραφος 1

- Άρθρο 19α

Οι διατάξεις του παρόντος τίτλου εφαρμόζονται για τα αλιευτικά σκάφη της Κοινότητας άνω των 15 μέτρων που ασκούν αλιευτικές δραστηριότητες στα αλιευτικά πεδία που καθορίζονται στον κανονισμό (ΕΚ) αριθ. 685/95, καθώς και για τα κοινοτικά σκάφη που ασκούν αλιευτικές δραστηριότητες που αφορούν τα βαθύβια είδη στην ζώνη που βρίσκεται νοτίως των 56° 30′ του βορείου παράλληλου, ανατολικά των 12° του δυτικού παραλλήλου και βορείως των 50° 30′ ζώνη που καλείται στο εξής «Irish Box».

- Άρθρο 19β παράγραφος 1α (νέο)

1.α Παρά τις διατάξεις της παραγράφου 1 ανωτέρω, σε περίπτωση που κοινοτικά αλιευτικά σκάφη αναλαμβάνουν αλιευτική δραστηριότητα σε ύδατα που βρίσκονται υπό την κυριαρχία ή δικαιοδοσία του κράτους του οποίου φέρουν τη σημαία, ή του κράτους μέλους στο οποίο είναι νηολογημένα, οι πληροφορίες που απαιτεί το άρθρο αυτό κοινοποιούνται στις αρμόδιες αρχές του κράτους του οποίου φέρουν τη σημαία, με εγκεκριμένη από το κράτος αυτό και αποδεκτή από την Επιτροπή μέθοδο.

3. Άρθρο 1, παράγραφος 2

Άρθρο 20α, παράγραφος 3

3. Οι διατάξεις που αφορούν τον προσδιορισμό των σταθερών αλιευτικών εργαλείων, θεσπίζονται σύμφωνα με τη διαδικασία που προβλέπεται στο άρθρο 36, το αργότερο μέχρι τις 31 Δεκεμβρίου 1996.

4. Άρθρο 1, παράγραφος 3

Άρθρο 21α, πρώτη παράγραφος

Με την επιφύλαξη των διατάξεων του άρθρου 3, παράγραφος 2, σημείο i) του κανονισμού (ΕΚ) 685/95 και εκείνων του άρθρου 4, δεύτερη περίπτωση του κανονισμού (ΕΚ) αριθ. 2027/95, κάθε κράτος μέλος καθορίζει την ημερομηνία κατά την οποία τα σκάφη που φέρουν τη σημαία του ή που έχουν νηολογηθεί στην επικράτειά του, θα θεωρούνται ότι έφθασαν στο ανώτατο επίπεδο αλιευτικής προσπάθειας στο αλιευτικό πεδίο όπως ορίζεται στον κανονισμό (ΕΚ) αριθ. 0000/95.

(1) ΕΕ αριθ. C 188 της 22. 7. 1995, σ. 8.
Πρόταση απόφασης του Συμβουλίου σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και του Βασιλείου του Νεπάλ (95/C 338/06) COM(95) 488 τελικό - 95/0256(CNS)

(Υποβλήθηκε από την Επιτροπή στις 20 Οκτωβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 και το άρθρο 130 Ω, σε συνδυασμό με το άρθρο 228 παράγραφος 2 πρώτη φράση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, σύμφωνα με το άρθρο 130 Υ της συνθήκης, η πολιτική της Κοινότητας στον τομέα της συνεργασίας για την ανάπτυξη ευνοεί τη σταθερή και διαρκή οικονομική και κοινωνική ανάπτυξη των αναπτυσσόμενων χωρών, την αρμονική και προοδευτική τους ένταξη στη διεθνή οικονομία και την καταπολέμηση της ένδειας στις χώρες αυτές 7

ότι η Κοινότητα θα έπρεπε, για την επίτευξη των στόχων της στον τομέα των εξωτερικών σχέσεων, να εγκρίνει τη συμφωνία συνεργασίας μεταξύ της Ευρωπαϊκής Κοινότητας και του Βασιλείου του Νεπάλ,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία συνεργασίας μεταξύ της Ευρωπαϊκής Κοινότητας και του Βασιλείου του Νεπάλ.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο 22 της συμφωνίας (1).

Άρθρο 3

Η Επιτροπή, επικουρούμενη από αντιπροσώπους των κρατών μελών, αντιπροσωπεύει την Κοινότητα στη Μεικτή Επιτροπή που προβλέπεται στο άρθρο 15 της συμφωνίας.

Άρθρο 4

Η απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

(1) Η Γενική Γραμματεία του Συμβουλίου θα δημοσιεύσει την ημερομηνία ενάρξεως ισχύος της συμφωνίας συνεργασίας στην Επίσημη Εφημερίδα των Ευρωπαϊκών Κοινοτήτων.
Τροποποιημένη πρόταση απόφασης του Ευρωπαϊκού Κοινοβουλίου και του Συμβουλίου για την έγκριση ενός προγράμματος δράσης για τα κοινοτικά τελωνεία (τελωνεία 2000) (95/C 327/12) (Κείμενο που παρουσιάζει ενδιαφέρον για τον ΕΟΧ) COM(95) 451 τελικό - 95/0087(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 6 Οκτωβρίου 1995)

Η αρχική πρόταση της Επιτροπής της 4ης Απριλίου 1995 - COM(95) 119 τελικό - τροποποιείται ως ακολούθως:

Η παράγραφος 1 του άρθρου 16 (Χρηματοδότηση), τροποποιείται ως ακολούθως:

1. Με την επιφύλαξη των δράσεων, η χρηματοδότηση των οποίων προβλέπεται στο πλαίσιο άλλων κοινοτικών προγραμμάτων, το χρηματοδοτικό κονδύλιο για την εκτέλεση του παρόντος προγράμματος για την περίοδο από 1ης Ιανουαρίου 1996 έως 31 Δεκεμβρίου 2000, καθορίζεται σε 50 εκατομμύρια Ecu.

Οι ετήσιες πιστώσεις εγκρίνονται εντός των ορίων των χρηματοδοτικών
Τροποποιημένη πρόταση απόφασης του Συμβουλίου για την καθιέρωση πολυετούς κοινοτικής δράσης προς υποστήριξη της εφαρμογής διευρωπαϊκών τηλεματικών δικτύων ανταλλαγής δεδομένων μεταξύ δημοσίων διοικήσεων (IDA) (1) (95/C 318/11) (Κείμενο που παρουσιάζει ενδιαφέρον για τον ΕΟΧ) COM(95) 436 τελικό - SYN 527

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 27 Σεπτεμβρίου 1995)

ΑΡΧΙΚΟ ΚΕΙΜΕΝΟ ΤΡΟΠΟΠΟΙΗΜΕΝΟ ΚΕΙΜΕΝΟ

(1) ΕΕ αριθ. C 105 της 16. 4. 1993, σ. 10.
Πρόταση απόφασης του Συμβουλίου για τροποποίηση του κανονισμού (ΕΟΚ) αριθ. 2847/93 και της απόφασης 89/631/ΕΟΚ που αφορά την προθεσμία εφαρμογής ορισμένων προτύπων σχεδίων για τον συνεχή εντοπισμό των κοινοτικών αλιευτικών σκαφών καθώς και τη χρηματοδοτική συμμετοχή της Κοινότητας στις δαπάνες που πραγματοποιήθηκαν για την εφαρμογή τους (95/C 313/03) COM(95) 323 τελικό - 95/0176(CNS)

(Υποβλήθηκε από την Επιτροπή στις 6 Ιουλίου 1995) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, σε συνέχεια των καθυστερήσεων στην εφαρμογή των προτύπων σχεδίων που αφορούν τον συνεχή εντοπισμό των κοινοτικών σκαφών από έναν επίγειο σταθμό ή δορυφόρο, που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 2847/93 του Συμβουλίου της 12ης Οκτωβρίου 1993 περί θεσπίσεως καθεστώτος ελέγχου της κοινής αλιευτικής πολιτικής (1) ορισμένα κράτη μέλη ζήτησαν την παράταση της εν λόγω περιόδου 7 ότι πρέπει να παραχωρηθεί στα εν λόγω κράτη μέλη συμπληρωματική προθεσμία για να ολοκληρώσουν τα πρότυπα σχέδια τους, ώστε να έχουν πλήρη χρησιμότητα 7 ότι, κατά συνέπεια, πρέπει να μεταφερθεί και η ημερομηνία που αποφασίζει το Συμβούλιο την εφαρμογή του συστήματος συνεχούς εντοπισμού που αναφέρεται στο άρθρο 3 παράγραφος 1 του κανονισμού (ΕΟΚ) αριθ. 2847/93 7 ότι, για να επιτραπεί στα ενδιαφερόμενα κράτη μέλη να προσαρμόσουν τον προγραμματισμό των δαπανών για την εκτέλεση των προτύπων σχεδίων τους με βάση την παράταση αυτή, πρέπει να προσαρμοστεί η περίοδος που προβλέπεται στο άρθρο 2α παράγραφος 2 της απόφασης 89/631/ΕΟΚ του Συμβουλίου της 27ης Νοεμβρίου 1989 σχετικά με τη χρηματοδοτική συμμετοχή της Κοινότητας στις δαπάνες που πραγματοποιούν τα κράτη μέλη για να εξασφαλίσουν την τήρηση του κοινοτικού καθεστώτος διατήρησης και διαχείρισης των αλιευτικών πόρων (2), όπως τροποποιήθηκε από την απόφαση 94/207/ΕΚ (3), καθώς και την προθεσμία υποβολής από τα κράτη μέλη των αιτήσεων επιστροφής για την εφαρμογή των προτύπων σχεδίων που αναφέρονται ανωτέρω,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κανονισμός (ΕΟΚ) αριθ. 2847/93 τροποποιείται ως εξής:

1. Στο άρθρο 3 παράγραφος 1 η ημερομηνία της «1ης Ιανουαρίου 1996» αντικαθίσταται από την ημερομηνία της «1ης Ιουλίου 1996».

2. Στο άρθρο 3 παράγραφος 2 η ημερομηνία της «30ής Ιουνίου 1995» αντικαθίσταται απο την ημερομηνία της «31ης Δεκεμβρίου 1995».

Άρθρο 2

Η απόφαση 89/631/ΕΟΚ τροποποιείται ως εξής:

1. Στο άρθρο 2α παράγραφος 2 η ημερομηνία της «1ης Ιουνίου 1995» αντικαθίσταται από την ημερομηνία της «31ης Δεκεμβρίου 1995».

2. Στην παράγραφο 4 του παραρτήματος Α η ημερομηνία της «1ης Οκτωβρίου 1995» αντικαθίσταται από την ημερομηνία της «30ής Απριλίου 1996».

Άρθρο 3

Η παρούσα απόφαση απευθύνεται στα κράτη μέλη.

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 364 της 14. 12. 1989, σ. 64.

(3) ΕΕ αριθ. L 101 της 20. 4. 1994, σ. 9.
Πρόταση κανονισμού (ΕΚ) του Συμβουλίου περί προβλέψεως δυνατότητας χορήγησης εθνικής αντισταθμιστικής ενίσχυσης για τις απώλειες γεωργικών εισοδημάτων που προκλήθησαν από νομισματικές διακυμάνσεις σε άλλα κράτη μέλη (95/C 252/05) COM(95) 343 τελικό - 95/0197(CNS)

(Υποβλήθηκε από την Επιτροπή στις 13 Ιουλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη σύνθηκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι νομισματικές διακυμάνσεις επηρέασαν τις γεωργικές αγορές, ιδίως κατά το πρώτο εξάμηνο του 1995 7 ότι ορισμένοι παραγωγοί υπέστησαν απώλειες εισοδήματος λόγω των σημαντικών νομισματικών διακυμάνσεων σε άλλα κράτη μέλη από το κράτος της παραγωγής τους 7

ότι, στις περιπτώσεις στις οποίες καθορίζονται αντικειμενικά τέτοιες απώλειες εισοδήματος, δύναται να χορηγηθεί προσωρινή εθνική ενίσχυση, η οποία δεν ευνοεί μια συγκεκριμένη παραγωγή, με σκοπό την αποζημίωση της πραγματικά καθοριζόμενης απώλειας 7 ότι είναι αναγκαίο, σε κοινοτικό επίπεδο, να ληφθούν μέτρα για να επιτραπεί η συνεκτική εφαρμογή της κοινής αγροτικής πολιτικής 7

ότι τα εξαιρετικά αυτά μέτρα δικαιολογούνται αποκλειστικά με βάση τους ειδικούς στόχους, περιστάσεις και χαρακτηριστικά της κοινής γεωργικής πολιτικής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στην περίπτωση που μπορεί να αιτιολογηθεί, με πραγματικά στοιχεία, ότι οι παραγωγοί ενός δεδομένου τομέα παραγωγής υπέστησαν σημαντικές απώλειες εισοδήματος σε ένα κράτος μέλος λόγω σημαντικών νομισματικών κινήσεων που συνέβησαν σε άλλα κράτη μέλη από την αρχή της περιόδου 1994/95, και το αργότερο μέχρι τις 31 Δεκεμβρίου 1995, μπορεί να χορηγηθεί στους εν λόγω παραγωγούς φθίνουσα κατ' αποκοπήν αντισταθμιστική ενίσχυση επί τριετή περίοδο βάσει εθνικής χρηματοδότησης.

Η αντισταθμιστική ενίσχυση δεν μπορεί να υπερβαίνει την προαναφερόμενη απώλεια εισοδήματος και δεν μπορεί να χορηγηθεί υπό την μορφή ποσού συνδεόμενου με παραγωγή διαφορετική από εκείνη μιας προκαθορισμένης περιόδου που αντιστοιχεί στην περίοδο κατά την οποία σημειώθηκαν απώλειες εισοδήματος. Δεν μπορεί να κατευθύνεται κατά τρόπο που να ευνοεί μια συγκεκριμένη παραγωγή του εν λόγω τομέα ούτε να προϋποθέτει την ύπαρξη παραγωγής μεταγενέστερης της εν λόγω καθορισμένης περιόδου.

Το κράτος μέλος προσδιορίζει τα ποσά και τις λεπτομέρειες των ενισχύσεων και τις κοινοποιεί προς έγκριση στην Επιτροπή. Οι διαδικαστικές διατάξεις του άρθρου 93 της συνθήκης εφαρμόζονται χωρίς να λαμβάνονται υπόψη τα κριτήρια του άρθρου 92.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Τα κράτη μέλη δεν δύνανται να κοινοποιήσουν σχέδια ενίσχυσης δυνάμει του παρόντος κανονισμού μετά 30τις Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Πρόταση απόφασης του Συμβουλίου για την τροποποίηση του άρθρου VII της «σύμβασης του Gdansk»

(95/C 252/06) (Κείμενο που παρουσιάζει ενδιαφέρον για τον ΕΟΧ) COM(95) 345 τελικό - 95/0186(CNS)

(Υποβλήθηκε από την Επιτροπή στις 14 Ιουλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43 καθώς και το άρθρο 228 παράγραφος 3 πρώτη υποπαράγραφος,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότη η σύμβαση για την αλιεία και τη διατήρηση των ζώντων πόρων της Βαλτικής θάλασσας και των Belts, που υπογράφηκε στο Gdansk στις 13 Σεπτεμβρίου 1973, τροποποιήθηκε από το πρωτόκολλο της διάσκεψης των αντιπροσώπων των κρατών μερών της σύμβασης, που υπογράφηκε στη Βαρσοβία στις 11 Νοεμβρίου 1982 7

ότι η Κοινότητα προσχώρησε στη σύμβαση για την αλιεία και τη διατήρηση των ζώντων πόρων της Βαλτικής θάλασσας και των Belts στις 18 Μαρτίου 1984 (1) 7

ότι διεξήχθησαν διαπραγματεύσεις κατά την 20ή σύνοδο της διεθνούς επιτροπής αλιείας της Βαλτικής θάλασσας, με στόχο την τροποποίηση του άρθρου VII της εν λόγω σύμβασης, ώστε να καθιερωθεί στενότερη σύνδεση μεταξύ της οικονομικής συνεισφοράς των συμβαλλόμενων μερών και του μεγέθους των αλιευτικών πόρων που χορηγούνται σε αυτά βάσει της σύμβασης 7

ότι η προτεινόμενη τροποποίηση θα αρχίσει να ισχύει 90 ημέρες μετά τη λήψη από την κυβέρνηση θεματοφύλακα της κοινοποίησης αποδοχής της εν λόγω τροποποίησης από όλα τα συμβαλλόμενα μέρη 7

ότι, λόγω των αυξημένων αλιευτικών δυνατοτήτων για την Κοινότητα βάσει της σύμβασης, είναι προς όφελός της να αποδεχθεί την προτεινόμενη τροποποίηση,

ΑΠΟΦΑΣΙΖΕΙ:

Άρθρο 1

Εγκρίνεται από την Ευρωπαϊκή Κοινότητα η τροποποίηση του άρθρου VII της σύμβασης για την αλιεία και τη διατήρηση των ζώντων πόρων της Βαλτικής θάλασσας και των Belts.

Το κείμενο της τροποποίησης επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου ορίζει το πρόσωπο που εξουσιοδοτείται να κοινοποιήσει στην κυβέρνηση θεματοφύλακα την αποδοχή της τροποποίησης από την Κοινότητα σύμφωνα με το άρθρο XVI της σύμβασης.

(1) ΕΕ αριθ. L 237 της 26. 8. 1983, σ. 4.

ΠΑΡΑΡΤΗΜΑ

Το άρθρο VII της σύμβασης για την αλιεία και τη διατήρηση των ζώντων πόρων της Βαλτικής θάλασσας και των Belts τροποποιείται ως εξής:

«Το συνολικό ποσό του προϋπολογισμού, στο οποίο συμπεριλαμβάνεται ο οποιοσδήποτε συμπληρωματικός προϋπολογισμός, καταβάλλεται από τα συμβαλλόμενα μέρη ως εξής:

α) ένα τρίτο του προϋπολογισμού κατανέμεται εξίσου μεταξύ των συμβαλλόμενων μερών 7

β) δύο τρίτα του προϋπολογισμού κατανέμονται ανάλογα με τα TAC που διατίθενται στα συμβαλλόμενα μέρη σύμφωνα με τους οικονομικούς κανονισμούς της Επιτροπής.».
Πρόταση κανονισμού (ΕΚ) του Συμβουλίου για παρέκκλιση, όσον αφορά την υποχρέωση για προσωρινή παύση της καλλιέργειας γαιών για την περίοδο εμπορίας 1996/97, από τον κανονισμό (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών

(95/C 253/08)

COM(95) 401 τελικό - 95/0211(CNS)

(Υποβλήθηκε από την Επιτροπή στις 27 Ιουλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το καθεστώς στήριξης των παραγωγών ορισμένων αροτραίων καλλιεργειών, που θεσπίστηκε από τον κανονισμό (ΕΟΚ) αριθ. 1765/92 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 1664/95 (2), προβλέπει ότι, για να λάβουν οι παραγωγοί αντισταθμιστικές πληρωμές με βάση το γενικό καθεστώς, υποχρεούνται να παύσουν να καλλιεργούν ένα προκαθορισμένο ποσοστό των αρόσιμων γαιών τους 7 ότι το ποσοστό αυτό θα πρέπει να αναθεωρηθεί, σε συνάρτηση με την εξέλιξη της παραγωγής και της αγοράς 7

ότι, από τη θέσπιση αυτού του καθεστώτος, στην αγορά των σιτηρών αποκαταστάθηκε η ισορροπία χάρη στη μείωση της παραγωγής και την αύξηση της εσωτερικής κατανάλωσης 7 ότι η κατάσταση αυτή, συνδυασμένη με μια ευνοϊκή συγκυρία στην παγκόσμια αγορά, οδήγησε σε σημαντική μείωση των αποθεμάτων παρέμβασης των σιτηρών 7

ότι, βάσει ενός προβλεπόμενου ισολογισμού για το 1995/96, φαίνεται ότι η επιδιωκόμενη ισορροπία μεταξύ παραγωγής και εσωτερικών και εξωτερικών αγορών μπορεί να επιτευχθεί με παραγωγή κατά το 1996 περίπου 182 εκατομμυρίων τόνων 7 ότι ο στόχος αυτός μπορεί να επιτευχθεί με την επαναφορά σε καλλιέργεια περίπου 700 000 εκταρίων 7 ότι, συνεπώς, πρέπει να καθορισθεί προσωρινά το ποσοστό της παύσης καλλιέργειας γαιών, η οποία πρέπει να αρχίσει το αργότερο στις 15 Ιανουαρίου 1996 για την περίοδο εμπορίας 1996/97, σε επίπεδο χαμηλότερο από αυτό που προκύπτει από τις ισχύουσες διατάξεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 7 παράγραφος 1 δεύτερο εδάφιο του κανονισμού (ΕΟΚ) αριθ. 1765/92, η υποχρέωση για εκ περιτροπής παύσης καλλιέργειας γαιών καθορίζεται, για την περίοδο εμπορίας 1996/1997, σε 10 %.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για την παύση καλλιέργειας γαιών μόνο για την περίοδο εμπορίας 1996/97.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 158 της 8. 7. 1995, σ. 13.
Πρόταση κανονισμού του Συμβουλίου για τον καθορισμό, στον τομέα του λυκίσκου, του ύψους της ενίσχυσης που χορηγείται στους παραγωγούς για τη συγκομιδή του 1994

(95/C 235/07)

COM(95) 265 τελικό - 95/0153(CNS)

(Υποβλήθηκε από την Επιτροπή στις 19 Ιουνίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργάνωσης της αγοράς στον τομέα του λυκίσκου (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και από τον κανονισμό (ΕΚ) αριθ. 3290/94 της 22ας Δεκεμβρίου 1994 σχετικά με τις προσαρμογές και τα αναγκαία μεταβατικά μέτρα στον τομέα της γεωργίας για την εφαρμογή των συμφωνιών που συνάφθηκαν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (2), και ιδίως το άρθρο 12 παράγραφος 7,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το άρθρο 12 του κανονισμού (ΕΟΚ) αριθ. 1696/71 προβλέπει τη δυνατότητα χορήγησης ενίσχυσης στους παραγωγούς λυκίσκου για την εξασφάλιση ικανοποιητικού εισοδήματος 7 ότι το ποσό της ενίσχυσης αυτής καθορίζεται ανά εκτάριο και διαφέρει ανάλογα με τις ομάδες ποικιλιών, λαμβάνοντας υπόψη το μέσο εισόδημα που πραγματοποιήθηκε κατά τις προηγούμενες συγκομιδές, την κατάσταση της αγοράς και την εξέλιξη των δαπανών 7

ότι το άρθρο 12α του εν λόγω κανονισμού προβλέπει τη δυνατότητα χορήγησης ενίσχυσης στους παραγωγούς πειραματικών ποικιλιών, προκειμένου να διευκολυνθεί η δημιουργία νέων ποικιλιών 7

ότι, από την εξέταση των αποτελεσμάτων της συγκομιδής του 1994, προκύπτει ότι είναι αναγκαίο να καθοριστεί ενίσχυση για τις ομάδες ποικιλιών λυκίσκου που καλλιεργούνται στην Κοινότητα 7 ότι θα χορηγηθεί επίσης ενίσχυση στους παραγωγούς για τις εκτάσεις στις οποίες καλλιεργούνται πειραματικά είδη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Χορηγείται ενίσχυση στους παραγωγούς λυκίσκου της Κοινότητας για τις ομάδες ποικιλιών που απαριθμούνται στο παράρτημα, καθώς και για τα πειραματικά είδη, για τη συγκομιδή 1994.

2. Το ποσόν της ενίσχυσης για κάθε ομάδα ποικιλιών καθορίζεται στο παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 175 της 4. 8. 1971, σ. 1.

(2) ΕΕ αριθ. L 349 της 31. 12. 1994, σ. 105.

ΠΑΡΑΡΤΗΜΑ

Ενίσχυση που χορηγείται στους παραγωγούς λυκίσκου για τη συγκομιδή 1994

>ΘΕΣΗ ΠΗΝΑΚΑ>
Τροποποιημένη πρόταση κανονισμού (ΕΚ) του Συμβουλίου που επεκτείνει στις περιόδους 1991/92 και 1992/93 την αύξηση που αποφασίστηκε για τις περιόδους 1993/94 και 1994/95 των συνολικών ποσοτήτων που καθορίστηκαν για την Ελλάδα, την Ισπανία και την Ιταλία στο πλαίσιο του καθεστώτος της συμπληρωματικής εισφοράς στον τομέα του γάλακτος και των γαλακτοκομικών προϊόντων

(95/C 157/06)

COM(95) 146 τελικό - 95/0023(CNS)

(Υποβλήθηκε από την Επιτροπή στις 21 Απριλίου 1995 σύμφωνα με το άρθρο 189 Α παράγραφος 2 της συνθήκης ΕΚ)

Σύμφωνα με το άρθρο 189 Α παράγραφος 2 της συνθήκης για την ίδρυση της Ευρωπαϊκής Κοινότητας, στην προαναφερθείσα πρόταση επιφέρονται οι εξής τροποποιήσεις:

1. Μετά την πρώτη αιτιολογική σκέψη, προστίθεται η ακόλουθη δεύτερη αιτιολογική σκέψη:

«ότι εξάλλου το Συμβούλιο είχε συμφωνήσει, για να διασφαλιστεί η τήρηση του καθεστώτος της συμπληρωματικής εισφοράς στην Ιταλία και στην Ισπανία, να υπάρξει κοινοτική χρηματοδότηση για την εφαρμογή των προγραμμάτων παύσεως της γαλακτοκομικής δραστηριότητας 7 ότι οι συμφωνίες που ελήφθησαν επ' αυτού πρέπει να εκφραστούν νομικά 7».

2. Προστίθεται το ακόλουθο άρθρο 2:

«Άρθρο 2

Για τα χρήματα για τα οποία είναι υπόχρεοι στην Κοινότητα η Ιταλία και η Ισπανία όσον αφορά τη συμπληρωματική εισφορά στον τομέα του γάλακτος και των γαλακτοκομικών προϊόντων για τα οικονομικά έτη 1989, 1990, 1991, 1992 και 1993, για τα εθνικά προγράμματα παύσεως της γαλακτοκομικής δραστηριότητας χρηματοδοτείται ανωτάτη ποσότητα:

- 202 000 τόνων στην Ιταλία,

- 287 430 τόνων στην Ισπανία.

Η αποζημίωση δεν μπορεί να υπερβεί ανώτατο ποσό 51 Ecu ανά 100 χιλιόγραμμα της αποδεσμευομένης ατομικής ποσότητας αναφοράς.

Η χρηματοδότηση των πραγματοποιουμένων πληρωμών θεωρείται ως παρέμβαση προοριζομένη για τη ρύθμιση των γεωργικών αγορών, κατά την έννοια του άρθρου 3 του κανονισμού (ΕΟΚ) αριθ. 729/70.»

3. Το άρθρο 2 γίνεται άρθρο 3 και αντικαθίσταται από το ακόλουθο κείμενο:

«Άρθρο 3

Ο παρών κανονισμός αρχίζει να ισχύει την τρίτη ημέρα από τη διμοσίευσή του στην Επίσημη Εφημερίδα των Ευρωπαϊκών Κοινοτήτων.

Ωστόσο, το άρθρο 2 εφαρμόζεται από την 1η Απριλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.»